b"\n_START_ARTICLE_\nAlice Munro\n_START_SECTION_\n\xc5\xbdivljenje\n_START_PARAGRAPH_\nAlice Ann Laidlaw se je rodila v Winghamu, Ontario, kmetovalcu Robertu Ericu Laidlawu, u\xc4\x8diteljici Anne Clarke Laidlaw (rojena Chamney).  Pisati je za\xc4\x8dela \xc5\xbee v najstni\xc5\xa1kih letih, leta 1950, ko je \xc5\xa1tudirala angle\xc5\xa1ki jezik na Univerzi v Zahodnem Ontariu, pa je objavila svojo prvo zgodbo The Dimensions of a Shadow. V tem \xc4\x8dasu je delala kot natakarica, pobiralka tobaka in knji\xc5\xbeni\xc4\x8darka. Leta 1951 se je poro\xc4\x8dila s so\xc5\xa1olcem Jamesom Munrojem in se preselila v Dundarave, v Zahodni Vancouver. Leta 1963 sta se preselila v Victorio, kjer sta ustanovila Munro's Books.\n_START_SECTION_\nDelo in nagrade\n_START_PARAGRAPH_\nMunro je za svojo prvo zbirko zgodb Dance of the Happy Shades (1968) prejela Governor General's Award, ki je najvi\xc5\xa1ja kanadska nagrada za literaturo. Leta 1971 je izdala zbirko Lives of Girls and Women in leta 1978 zbirko Who Do You Think You Are? Zanjo je prejela drugo General's Literary Award. Med letoma 1979 in 1982 je potovala po Avstraliji, Kitajski in Skandinaviji, kjer se je udele\xc5\xbeevala predstavitev in branj svojih del. _NEWLINE_Njene zgodbe so pogosto postavljene v majhna mesteca, kjer se \xc5\xbeelja po dru\xc5\xbebeno sprejemljivem obstoju pogosto izrazi v te\xc5\xbeavnih odnosih in moralnih dilemah - te\xc5\xbeavah, ki izvirajo iz generacijskih razlik in razli\xc4\x8dnih ambicij v \xc5\xbeivljenju. Njena stanovska kolegica Joyce Carol Oates je o njej dejala, da imajo njene kratke zgodbe gostoto - moralno, \xc4\x8dustveno, v\xc4\x8dasih zgodovinsko - kakr\xc5\xa1no sicer najdemo v romanih."